Kynntu þér málið - það margborgar sig ! Samninganefndir Sameykis eru komnar á fullt aftur eftir stutt jólahlé . Þegar hefur verið fundað með Reykjavíkurborg og fjölmargir fundir eru fyrirhugaðir í vikunni með fleiri viðsemjendum . Á fundunum framundan munum við reyna til hins ítrasta að ná samningum og meta hvort við þurfum að grípa til aðgerða . Eins og allir sem fylgst hafa með viðræðunum vita hafa þær tekið skammarlega langan tíma og vinnubrögð viðsemjenda ekki verið til mikillar fyrirmyndar . Eftir næstum 10 mánaða samningalotu höfum við einungis náð hænuskrefum í átt að samningum . Eins og áður sagði munu fundir næstu daga skera úr um það hver næstu skref verða . Boðað hefur verið til fjölmenns trúnaðarmannafundar síðar í mánuðinum þar sem kjaramálin og mögulegar aðgerðir munu verða meginumræðuefnið og þá munu viðræðu - og samninganefndir einnig funda á næstu dögum .